[{"text_idx": "#000001", "text": "Asteburu honetan abiatu da Euskal Herriko goma gaineko sokatira txapelketa eta Beti Gazteko lesakarrek lortu dute dagoeneko lehenengo txapela, aspaldiko partez mantentzen duten garaipen boladari jarraipena emanda."}, {"text_idx": "#000002", "text": "Larunbatean Ibarran (Gipuzkoa) jokatu zen 680 kiloko txapelketa, pisurik astunenarena, jardunaldi bakarrean eta Beti Gazte nagusitu zen tiraldi guztietan. Zuraide izan zen bigarren, Ibarra hirugarren eta N\u0303apurrak laugarren. Muruetak ez zuen azkenean parte hartzerik izan."}, {"text_idx": "#000005", "text": "Euskal Herriko Sokatira txapelketaren egutegia"}, {"text_idx": "#000006", "text": "-Urtarrilaren 16an gizonezkoen 640 kiloko bigarren jardunaldia eta emakumezkoen 540 kiloko lehen jardunaldia jokatuko dute Bilboko La Casillan."}, {"text_idx": "#000007", "text": "-Urtarrilaren 22an, gizonezkoen 640 kiloko finala eta emakumeen 540 kiloko jardunaldia jokatuko Berangon."}, {"text_idx": "#000008", "text": "-Urtarrilaren 29an, emakumezkoek 540 kiloko azken jardunaldia eta gizonezkoen 600 kiloko aurrenekoa jokatuko dute Bakion."}, {"text_idx": "#000010", "text": "-Otsailaren 12an jokatuko dute gizonezkoen 600 kiloko hirugarren eta azken jardunaldia eta emakumezkoen 500 kiloko bigarrena, oraindik zehaztu gabe dagoen herrian."}, {"text_idx": "#000011", "text": "-Otsailaren 19an, txapelketa mistoa (580 kilo) lehiatuko da egun bakarrean, Ibarran."}, {"text_idx": "#000012", "text": "-Otsailaren 26an, azkenik, emakumezkoen 500 kiloko hirugarren eta azken jardunaldiaz gain, gizonezkoen 560 kiloko txapela jokatuko da egun bakarrean Ibarran."}, {"text_idx": "#000013", "text": "Euskal Herria munduko mailarik gorenean sokatiran"}, {"text_idx": "#000014", "text": "SOKATIRA Euskal Herriak ordiezkaritza ofiziala izan du Txinako Xuzhou herrian jokatu den Goma gaineko Munduko Sokatira Txapelketan: sei talde eta euskal selekzio bat aritu dira euskal banderapean. Emaitza, halakoa. Hamasei domina ekarri dituzte: urrezko bi,..."}]